Արազափ

Արազափ (նախկին անվանումը՝ Էվջիլար), գյուղ Հայաստանի Արմավիրի մարզի Արմավիրի տարածաշրջանում՝ մարզկենտրոն Արմավիրից 15 կմ հարավ-արևելք։ Տեղակայված է ծովի մակերևույթից 845 մ բարձրության վրա՝ Արաքս գետի ձախափնյակում։ Վերանվանվել է Արազափ 1947 թ. ապրիլի 10-ին Համայնքի պատմական անվանումը եղել է Էվջիլար, որը նշանակել է որսատեղ։ Հիմնադրվել է 1820 թվականին։ Բնակչություն Ըստ Հայաստանի 2011 թ. մարդահամարի արդյունքների՝ Արազափի մշտական բնակչությունը կազմել է 1362, առկա բնակչությունը՝ 1348 մարդ։ Գյուղում բնակվում են՝ հայեր (75%) և եզդիներ (25%), որոնց մի մասը գաղթել են Պարսկահայաստանի Խոյի և Սալմաստի գյուղերից։ Արազափի բնակչության փոփոխությունը ժամանակի ընթացքում՝ ստորև. Տնտեսություն Բնակչության հիմնական զբաղմունքը հողագործությունն է։ Բնակչությունը զբաղվում է նաև այգեգործությամբ, հացահատիկի մշակությամբ, թռչնաբուծությամբ, բանջարաբուծությամբ և խոզաբուծությամբ։ Պատմամշակութային հուշարձաններ Գյուղի եկեղեցին կոչվում է Սբ. Աստվածածին։ Տես նաև Արազափի պատմության և մշակույթի անշարժ հուշարձանների ցանկ (Արմավիրի մարզ) Ծանոթագրություններ Արտաքին հղումներ Էջը Արմավիրի մարզպետարանի կայքում(չաշխատող հղում) Համայնքի ղեկավարի էջը Արմավիրի մարզպետարանի կայքում(չաշխատող հղում)